Težina pripreme: jako lagano

Vrijeme pripreme: 5 min

Broj osoba: 1

Sastojci

Za paniranje:

150 g krušnih mrvica

1 jaje

100 ml mlijeka

malo soli

Za palačinke:

1 jaje

prstohvat soli

prstohvat šećera

130 g glatkog brašna

300 ml mlijeka

Za nadjev:

150 g mladog špinata

150 g svježeg kravljeg sira

2 žlice kiselog vrhnja

1 jaje

1 žličica soli

Priprema

1. korak

Jaje sa soli i šećerom dobro razmutite pjenjačom. Naizmjence postupno dodajte prosijano brašno i mlijeko dok ne dobijete glatku tekuću smjesu. Dobro zagrijte tavu, dodajte malo ulja i ulijte zaimačom tijesto da prekrije dno tave u tankom sloju. Nakon kratkog pečenja tijesto okrenite lopaticom i još kratko pecite. Prebacite na tanjur.

2. korak

Prema potrebi u tavu dodajte malo ulja, pa nastavite peći palačinke dok ne potrošite cijelu količinu tijesta. Za nadjev kratko blanširajte špinat. Ocijedite ga i dodatno još istisnite vodu. Sitno ga narežite i dobro pomiješajte sa sirom, vrhnjem, jajetom i soli. Nanesite nadjev u tankom sloju na palačinku, presavijte lijevi i desni kraj palačinke pa je savijte u oblik sarmice. Nastavite tako dok ne potrošite svu količinu palačinki i nadjeva.

3. korak

Zatim ih panirajte u krušne mrvice, smjesu razmućenog jajeta i mlijeka i ponovno u krušne mrvice. Pržite ih kratko s obje strane u dubljem ulju dok ne dobiju zlatnosmeđu boju. Izvadite ih na kuhinjski papir kako bi se upila suvišna masnoća. Poslužite samostalno ili uz dodatak svježe rajčice.

Napomena* Ova količina je dovoljna za 12 palačinki (tava promjera 24 cm)